Que li calie èster ara demora: Dmitri Fiódorovich que podie romar per aquiu apròp, pistant, e, se Grushenka picaue ena hièstra (tres dies abantes, Smerdiakov l'auie confirmat que l'auie explicat ad aguesta hemna a on e com li calie trucar), aurie de daurir era pòrta çò de mès lèu possible, entà que Grushenka non li calesse demorar en lumedar ne ua segonda mès de çò de besonh; se non, que Diu non ac volesse!, poirie espaurir-se e gésser ath mès córrer.